钦定古今图书集成/明伦汇编/交谊典/第092卷 > 胡大初画帘绪论 > 《嫌戒》宋·王回
## 钦定古今图书集成/明伦汇编/交谊典/第092卷 > 胡大初画帘绪论 > 《嫌戒》宋·王回

“《礼》谨于别嫌疑。”夫嫌疑者，岂有其实？然我以为嫌疑
之谓也，我以为嫌疑，则人必有嫌疑之者。然而世多
忽焉而不戒者，何也？特其情不至于是也。情不至于
是，有人为伺间蹑其迹而议之，则奚说而可辞？与其
亦受之而已矣。夫人亦好多言矣，完然者尚欲指其
缺也，况自投于嫌疑之地，欲免得乎？此君子所以贵
“由《礼》”也。